Քաղաքապետին ներկայացւեցին նախագծի հետագայ ծրագրերը եւ թանգարանի հայեցակագը՝ իր բոլոր նորարարական եւ ինտերակտիւ լուծումներով։ Բացումից յետոյ, Վիլիամ Սարոյեանի կեանքի յայտնի եւ անյայտ բոլոր դրւագների մասին պատմող թանգարանը կը դառնայ Ֆրեզնոյի մշակութային եւ կրթական կենտրոններից մէկը։ Շեշտւեց նաեւ այն փաստը, որ Սարոյեանն ունեցել է համաշխարհային ճանաչում, եւ նրա անձի կարեւորումը ոչ միայն հայկական սփիւռքի ձեռքբերումն է լինելու, այլեւ ողջ ամերիկեան հասարակութեան: